Europako Parlamentua 2014. Hauteskunde-legedia eta-araudia\nHemen zaude: Hasiera | Hauteskundeen informazioa | Europako Parlamentua 2014 | Hauteskunde-legedia eta-araudia\nEuropako Parlamenturako 2014ko maiatzaren 25eko hauteskundeetan, indarrean dauden lege hauek aplikatuko dira Espainian:\nEstatuko Hauteskunde Araubide Orokorraren Lege Organikoa (HAOLO), 1985eko ekainaren 19koa, 1985eko ekainaren 20ko Estatuko Aldizkari Ofizialean (BOE) argitaratuta, eta BOE hauetan argitaratutako aldaketak erantsita: 1986ko urtarrilaren 20koa, 1987ko apirilaren 3koa, 1991ko martxoaren 14koa, 1991ko martxoaren 16koa, 1992ko azaroaren 3koa, 1994ko martxoaren 31koa, 1995eko martxoaren 24koa, 1995eko azaroaren 24koa, 1997ko maiatzaren 31koa, 1998ko ekainaren 16koa, 1999ko apirilaren 22koa, 2002ko ekainaren 28koa, 2003ko martxoaren 11koa, 2003ko azaroaren 29koa, 2007ko martxoaren 23koa, 2007ko urriaren 9koa, 2010eko azaroaren 5ekoa, 2011ko urtarrilaren 29koa eta 2011ko uztailaren 16koa (Testu kontsolidatua, HAOLO).\nZehatz-mehatz, Europako Parlamenturako 2014ko hauteskundeetan, aipatutako 1985eko estatuko Lege Organikoaren I. eta VI. tituluetan ageri diren lege-aginduak bete behar dira (HAOLO, I. titulua). (HAOLO, VI. titulua)\n93/109/EE Zuzentaraua, Kontseiluarena, 1993ko abenduaren 6koa, Europako Parlamenturako sufragio aktiborako eta pasiborako eskubidea baliatzeko modalitateak ezarri dituena, Batasuneko estatu kide batean bizi eta herri horretako nazionalak ez diren Batasuneko herritarrentzat.\n76/787/IAEE (EEE, Euratom), 2012ko abenduaren 20koa , aurreko 93/109/EE Zuzentaraua aldatzen duena. Zuzentarau horren bidez Europako Parlamenturako hauteskundeetako sufragio pasiboko eskubidea baliatzeko moduak finkatzen dira.\nEuropako Parlamenturako diputatuak hautatzeari buruzko egintza 76/787/IAEE (EEE, Euratom), Erabakiari atxikia, 2012ko ekainaren 25eko eta irailaren 23ko Kontseiluaren Erabakiak egindako idazketa.\nZerikusia duten egintzak:\nBatzordearen Jakinarazpena Europako Parlamentuari eta Kontseiluari, 2007ko abenduaren 20koa, EBren Itunaren 19. artikuluan (2. atala) xedatutakoaren araberako salbuespen bat emateari buruzkoa; hain zuzen 93/109/CE, Zuzentarauaren 14. artikuluan (3. atala) xedatutakoari jarraituz aurkeztu zen. Zuzentarau hori Europako Parlamenturako hauteskundeetan Batasuneko herritarren sufragio aktibo eta pasiboari buruzkoa da [COM (2007) 846 amaiera - Aldizkari Ofizialean ez da argitaratu].\nKontseiluaren Zuzentarau-proposamena, 2006ko abenduaren 12koa, aldatzen duena 93/109/CE, Zuzentaraua, 1993ko abenduaren 6koa, Europako Parlamenturako sufragio aktiborako eta pasiborako eskubidea baliatzeko modalitateak ezarri dituena, Batasuneko estatu kide batean bizi eta herri horretako nazionalak ez diren Batasuneko herritarrentzat [COM (2006) 791 amaiera - Aldizkari Ofizialean ez da argitaratu].\nBatzordearen Komunikazioa Europako Parlamentuari eta Kontseiluari, Batasun hedatuagoan Europako Parlamenturako 2014ko hauteskundeetan Batasuneko herritar guztien parte-hartzea bermatzeko estatu kideek ezari beharreko neurriei buruzkoa [COM (2003) 174 amaiera - Aldizkari Ofizialean ez da argitaratu].\nBatzordearen Jakinarazpena Europako Parlamentuari eta Kontseiluari, 2007ko abenduaren 20koa, EBren Itunaren 19. artikuluan (2. atala) xedatutakoaren araberako salbuespen bat emateari buruzkoa; hain zuzen 93/109/CE Zuzentarauaren 14. artikuluan (3. atala) xedatutakoari jarraituz aurkeztu zen, Europako Parlamentuko hauteskundeetarako sufragio aktibo eta pasiboari buruz [COM (2003) 31 amaiera - Aldizkari Ofizialean ez da argitaratu].\nBatzordearen Komunikazioa 93/109/CE Zuzentaraua 1999ko ekaineko Europako Parlamenturako hauteskundeetan aplikatzeari buruzkoa - Europako Parlamenturako sufragio aktiborako eta pasiborako eskubidea, Batasuneko estatu kide batean bizi eta herri horretako nazionalak ez diren Batasuneko herritarrentzat [COM (2000) 843 amaiera - Aldizkari Ofizialean ez da argitaratu].\nBatzordearen Jakinarazpena Europako Parlamentuari 93/109/CE Zuzentaraua aplikatzeari buruzkoa - Europako Parlamenturako sufragio aktiborako eta pasiborako eskubidea, Batasuneko estatu kide batean bizi eta herri horretako nazionalak ez diren Batasuneko herritarrentzat [COM (1997) 731 amaiera - Aldizkari Ofizialean ez da argitaratu].\nGai nagusietan aplika daitezkeen arau-aipamenak\nHautesle-elkarteak: EHauteskunde hauetan, Hauteskunde Araubide Orokorrari buruzko ekainaren 19ko 5/1985 Lege Organikoaren 44.4 eta 220.3 artikuluetan ezarritakoa da aplikatzekoa (HAOLO) (44.4 art., HAOLO) (220.3 art., HAOLO).\nHautagai-zerrendak: Ezinbestekoa da 15.000 hautesleren edo 50 kargu hautetsiren sinadura biltzea. Sinadurak biltzeko eredua (EPE 5.3) hauteskunde-prozesuen erregulazio osagarriari buruzko apirilaren 16ko 605/1999 Errege Dekretuaren 5. eranskinean dago (Europako Parlamenturako hauteskundeak) (apirilaren 17ko BOE, 92. zk.).\nHautesle-errolda: Hauek aplikatzen dira:\n288/2014 Errege Dekretua, apirilaren 25ekoa. Horren bidez aldatu egiten dira hauteskunde-zerrenden edukia eta hautesle-errolden kopiena arautzen dituen abenduaren 26ko 1799/2003 Errege Dekretua (BOE, 101. zk., apirilaren 26koa).\nOtsailaren 2ko 157/1996 Errege Dekretua, hauteskunde-errolda hilero eguneratu eta bertan izena emateko beharrezko datuak arautzeari buruzkoa (Ikusi 1.3 art.) (Otsailaren 20ko BOE, 44. zk.).\nUrtarrilaren 29ko 147/1999 Errege Dekretua, aurreko Errege Dekretua aldatzekoa (Ikusi 2.3 artikulua eta Xedapen gehigarri bakarra) ) (urtarrilaren 30eko BOE, 26. zk.).\n2013ko apirilaren 12ko Ebazpena, Hautesle Erroldaren Bulegoarena, Espainian bizi eta Europar Batasuneko beste herrialde batzuetako herritarrek Europako Parlamenturako hauteskundeetarako hautesle-erroldan inskribatzeko prozedura eta eskaera-eredua onartzekoa. (maiatzaren 27ko BOE, 126. zk.).\nHauteskunde-koalizioak eratzea: HAOLOren 44.2-3 artikuluan eta 220.3-4 artikuluan ezarritakoa da aplikatzekoa, bai eta HBZren Jarraibidea, irailaren 9koa (1/2010) eta hauteskunde-koalizioek eskuratutako botoak zenbatzeko metodoari buruzkoa ere (HBZ Erabakia, 2011-09-29koa) (HAOLO,44.2 - 3 artikulua) (HAOLO, 220.3 - 4 artikulua).\nEspainiako hautagai-zerrendetan aurkeztuz gero, Europar Batasuneko herritarrek hautatuak izateko eskubidea dute: horretarako formalki adierazi behar dute beren jatorrizko estutuan ez zaiela hautatuak izateko eskubidea kendu. Ikusi 100/2014 E.D., otsailaren 21ekoa, sufragio pasiboko eskubideaz baliatzeko xedapen jakin batzuk ezartzen dituena (BOE, 46. zk., otsailaren 22koa).\nAlderdi politiko bat sortzea: Honako hau hartu behar da kontuan: alderdi politikoei buruzko ekainaren 27ko 6/2002 Lege Organikoaren I. eta II. kapituluetan xedatutakoa (BOE ekainaren 28a; 154. zk.). Bai eta HAOLOren 220. artikulua ere.\nHauteskunde Araubide Orokorrari buruzko Lege Organikoak (HAOLO) aldaketa handi samarrak izan ditu 2010 eta 2011n; horren ondorioz, Europako Parlamenturako 2014ko hauteskundeetan honako aldaketa hauek egongo dira, prozedurari dagokionez:\nPublizitate-kanpaina instituzionalak: HAOLOren 50.3 artikulua aldatu egin zuten 2011n, eta beraz, debekatu egiten die botere publikoei hauteskundeen deialdia egin eta hauteskundeak egiten diren arte, obra edo zerbitzu publikoen inaugurazio-ekitaldiak egitea; horrek ez du esan nahi, ordea, obra edo zerbitzu horiek abian jarri ezin daitezkeenik. Horren helburua da hauteskunde-kanpainak dirauen artean Gobernuak erdietsi dituen lorpenak sustatzeko kanpaina instituzionalik ez egitea, praktika egokia ez delako, zergadun guztien diruarekin exekutatu baitira.\nHautesle-errolda: HAOLOren 39.1.artikuluak ezartzen duenez, hauteskunde bakoitzerako indarrean dagoen errolda hauteskunde-deialdia baino 2 hilabete lehenago itxiko da (hauteskunde hauetan 2014ko otsailaren 1ean itxiko da indarrean dagoen hautesle-errolda). Eta lege beraren 39.3. artikuluak ezartzen duenez, errolda zuzentzeko epea indarrean dagoen bitartean hautesleek ezingo dute erreklamaziorik egin barruti batetik bestera egoitza aldatzeagatik, baldin eta aldaketa hori deialdia baino 2 hilabete lehenago gertatzen bada. Neurri horien bidez, hauteskundeak direla-eta gertatu ohi diren iruzurrezko erroldatzeak saihestu nahi dira. Horrez gain, irregulartasun horiek gerta ez daitezen, 39.4 artikuluak baliabide berri bat gehitu du; horren bidez, dagokion inpugnazioa aurkeztu ahalko da Hautesle Erroldaren Bulegoaren ordezkaritzan, baldin eta errolda itxi aurreko 6 hilabeteetan justifikatu gabeko hazkunde esanguratsuak gertatu badira hauteskunde-barruti horretako biztanleen artean. Aipatutako ordezkaritzek emandako ebazpenen aurrean, HAOLOren 40.1 artikuluak Administrazioarekiko Auzibidean aurkeztu beharreko berariazko errekurtso bat gehitu du, erroldako egintzak berrikusiko dituena.\nHautagai-zerrendak legez kanpo uztea: HAOLOren 44.4. artikuluak indar politikoetara hedatu du legez kanpo utzitako alderdi politiko baten jardueraren oinordeko diren hautagai-zerrendak aurkezteko debekua. Bestalde, lege horren beraren 49.5 c) artikuluaren arabera, ustez legez kanpokoak diren hautagai-zerrendei aurka egin ahal zaie hauteskunde-kanpainan; horrela, kanpainako azken egunera arte luzatu da Auzitegi Konstituzionalak babes-errekurtsoa ebazteko epea.\nHAOLOren 108.4 bis artikuluan xedatutakoaren arabera, bozketa egiten den unetik hautetsiak izendatzen diren arte, Gobernuak kargu horien kautelazko indargabetzea eska dezake Auzitegi Goreneko Sala Bereziaren aurrean, baldin eta kargu horiek ordezkatzen dituzten alderdi, federazio edo koalizioen aurka legez kanpo uzteko prozedura edota epaia betearaztearen inguruko gertakari bat abiaraziko bada hurrengo 15 egunetan.\nHorren osagarri gisa, gerora sortutako bateraezintasun-arrazoi berri bat ere gehitu da; kasu hori, geroago epai irmo bidez legez kanpo daudela berretsi den alderdi, federazio edo koalizioek aurkeztutako hautagai-zerrendetako hautetsiei aplikatuko zaie, baldin eta legez kanpo uzteko arrazoiei berariaz eta borondatez uko egiten ez badiete.\nHauteskundeetako aurre-kanpaina (apirilaren 1etik maiatzaren 8ra): HAOLOren 53. artikulua aldatu egin da; horren arabera, hautagai-zerrendei debekatu egiten zaie kartelen bidez, merkataritza-euskarrien bidez eta komunikabideetan hauteskunde-propagandako ekitaldiak egitea. Ekitaldi horiek ezin dira justifikatu adierazpen askatasunerako eskubide konstituzionala erabiltzea dela argudiatuz.\nMahaikideen zozketari eta Eskualdeko Hauteskunde-batzordeak (EHB) ukatutako desenkusei dagokienez: HAOLOren 26.2. artikuluak xedatutakoaren arabera, 70 urtera arte luzatu da mahaiko kide izan ahal izateko adina; zentzu horretan, ukoa aurkeztu ahalko bada ere, EHBek uko hori labur-labur arrazoitu beharko dute, 27.3. artikuluan xedatutakoaren arabera.\nBoto baliogabea: 2011. urtean HAOLOren 96.2 artikulua aldatu zenez, boto bat baliogabetzat noiz hartu behar den argitzen da. Horrela, Eusko Legebiltzarrerako hauteskundeen kasuan, boto-txartelean ageri diren hautagaien izenak aldatu, gehitu edo ezabatu egiten badira, edota nahitara eta borondatez, txarteletan beste edozein aldaketa egiten bada, boto baliogabea izango da.\nAldiz, ez da boto baliogabea izango hautagairen baten izena seinalatuta agertzen den txartela (marka, marra, azpimarra, gurutze, puntu edo dena delakoaren bidez). Hori hala da Auzitegi Konstituzioaren 124/2011 epaiaren arabera, uztailaren 14koa (BOE 184. zk., abuztuaren 2koa), (Oinarri Juridikoak, 3, 4 eta 5), boto-txartelean ageri den hautagai baten izenari egindako markak, botoaren zentzua argi eta garbi badago behintzat, ez du baliogabetasunik sortzen, baliotasuna baizik. Aurrekoarekin bat etorriz, Hauteskunde-batzorde Zentralak (HBZ) baliozkotzat jo zuen hautagai jakin baten izena markatuta edo ezabatuta zuen boto-txartela (HBZren 1/2012 Jarraibidea, martxoaren 15ekoa).\nAtzerrian modu egonkorrean bizi diren egoiliarrek eskatutako botoa: 75. artikulu berriak boto-prozedura arautzen du; berritasun nagusia da bozkatu ahal izateko botoa aurretik eskatu behar dutela Hautesle Erroldaren Bulegoaren probintziako-ordezkaritzan; halaber, prozedura horri esker, atzerrian bizi diren egoiliarrek kontsuletxean jarritako hautestontzian eman ahal izango dute botoa, edo postaz bidali, hauteskunde-kanpainaren azken hiru egunetan (2014ko maiatzaren 21ean, 22an eta 23an).\nAzkenik, Konstituzio Auzitegiaren maiatzaren 11ko 105/2012 Epaia ere aipatzeko modukoa da (Oinarri Juridikoak, 12, 13 eta 14) (BOE 134.zk., 2012ko ekainaren 5ekoa), izan ere, epai horrek baliogabetzat jotzen ditu atzerrian modu egonkorrean bizi direnek erregistratuta dauden kontsuletxera bidali beharrean, zuzenean Lurralde Historikoko Hauteskunde-batzordera bidalitakoak, HAOLOren 75. artikuluan ezarritakoa betez.\nDesgaitasunak dituzten pertsonak: Oinarrizko baldintzak, hauteskunde-prozesuetan parte har dezaten. Gorrek edota entzuteko ezintasunen bat dutenek ere hauteskunde-mahaietako kide izateko eskubidea dute, eta zeinu bidezko hizkuntza dakien interprete bat jarri behar zaie. (422/2011 Errege Dekretua, martxoaren 25ekoa (martxoaren 26ko BOE, 76. zk.).\nPertsona itsuen boto presentzialari dagokionez adierazi beharrekoa:\nKonfiantzako pertsonarik gabe itsuek botoa emateko duten aukera HAOLOren 87. artikulua aldatuta xedatu da; aldaketa hori urriaren 8ko 9/2007 Lege Organikoaren bidez aldatu zen (3. artikulua) (urriaren 9ko BOE, 242. zk.).\nIkusteko desgaitasuna duten pertsonek botoa emateko eskubidea baliatzeko boto-prozedura abenduaren 7ko 1612/2007 Errege Dekretu bidez arautu zen, (abenduaren 8ko BOE, 294. zk).\nAipatutako Errege Dekretu horren arauen garapena Barne Ministerioaren abenduaren 21eko 3817/2007 Agindu bidez gauzatu zen; hau da, ikusteko desgaitasuna duten pertsonek botoa emateko eskubidea baliatzeko boto-prozedura garatu zuen, abenduaren 7ko 1612/2007 Errege Dekretuak xedatutakoa (abenduaren 27ko BOE, 310. zk.).\nAldi baterako atzerrian izango diren (hauteskunde-garaian) eta bozketa-egunean Espainian izango ez diren espainiar herritarrentzako bozketari dagokionez;abenduaren 7ko 1621/2007 Errege Dekretua adierazi behar da, herritar horientzako botazio-prozedura espezifikoa arautzen baitu (abenduaren 14ko BOE, 299. zk.).\nIndarreko hauteskunde-araudiari buruzko aldizkari ofizialetarako estekak eta Europako Parlamenturako 2014ko hauteskundeetarako interesgarriak izan daitezkeen beste informazio batzuk\nHautesle-erroldari eta boto-eskubidea duten biztanleen zerrenda ofizialari dagokienez:\nHautesle Erroldaren Bulegoaren 2014ko martxoaren 12ko Ebazpena, prozeduren ataria sortzen duena, hautesle-erroldaren datuak eta aplikazioak Hautesle Erroldaren Bulegoa eta bestelako erakunde eskudunen artean bitarteko telematikoen bidez trukatzeko (BOE, 76.zk., martxoaren 28koa)\nAbenduaren 20ko 1049/ 2013 Errege Dekretua, 2013-01-01eko udal errolda berrikustetik lortzen diren populazioari buruzko kopuruak ofizialak direla adierazten da (abenduaren 28ko BOE n,311. zk.).\nOtsailaren 2ko 157/1996 Errege Dekretua, hautesle-erroldaren eguneratzea agintzen duena eta bertan izena emateko beharrezko datuak arautzen dituena: (Otsailaren 20ko BOE, 44. zk.).\nUrtarrilaren 29ko147/1999 Errege Dekretua, lehen aipatutako otsailaren 26ko 157/1996 Errege Dekretua aldatzekoa. (Urtarrilaren 30eko BOE,26. zk.).\nPosta-zerbitzuaren lankidetza hauteskunde-prozesuan:\nPRE/642/2014 Agindua, apirilaren 24koa, 2014ko apirilaren 11ko Ministro Kontseiluaren Erabakia argitaratzen duena. Horren bidez, posta-zerbitzu unibertsalaren emaileari zerbitzu publikoko betebeharrak ezartzen zaizkio Europako Parlamenturako 2014ko hauteskundeetan (BOE, 100. zk., apirilaren 25ekoa).\n213/2014 Errege Dekretua, martxoaren 31koa, Europako Parlamenturako diputatuen hauteskundeetarako deia egiten duena (BOE, 79. zk., apirilaren 1ekoa).\nEspainiako hautagai-zerrendetan aurkeztuz gero, Europar Batasuneko herritarrek hautatuak izateko eskubidea dute:\n100/2014 E.D., otsailaren 21ekoa, sufragio pasiboko eskubideaz baliatzeko xedapen jakin batzuk ezartzen dituena (BOE, 46. zk., otsailaren 22koa).\nHautestontzi, kabina, boto-paper, gutun-azal eta hauteskunde-inprimakien eredu ofizialak:\nMartxoaren 28ko INT/529/2014 Agindua, hauteskunde-prozesuen arau osagarrien apirilaren 15eko 605/1999 Errege Dekretuaren Eranskinak (apirilaren 4ko EAO, 82 zk.) aldatzen dituena.\nHauteskundeetako diru-laguntzak eta gastuen muga:\nDiru-kopuruak gaurkotzea Apirilaren 7ko HAP/555/2014 Aginduaren arabera, 2014 maiatzaren 25eko Europako Parlamenturako hauteskundeak direla eta hauteskunde-ekitaldiak egiteagatik sor daitezkeen gastuen kopuruak ezartzen dituena (BOE, 86.zk., apirilaren 9koa)\nHautesleen, mahaikideen eta ikuskatzaileen lan-eskubideak:\nAgindua, 2014ko apirilaren 16koa, Enplegu eta Gizarte Politiketako sailburuarena. Horren bidez arauak ematen dira langileek beren ordainsariak jasoz Europako Parlamenturako 2014ko maiatzaren 25eko hauteskundeetan parte har dezaten (EHAA, 79. zk., apirilaren 29koa).\nHautesle Erroldaren Bulegoko Arabako Ordezkaritza: Europar Parlamenturako Hauteskundeetarako atal, mahai eta lekuen zerrenda argitaratzea (ALHAO, 40. zk., apirilaren 7koa).\nHautesle Erroldaren Bulegoko Bizkaiko Ordezkaritza: Europar Parlamenturako Hauteskundeetarako atal, mahai eta lekuen zerrenda argitaratzea (BAO, 67. zk., apirilaren 7 koa).\nHautesle Erroldaren Bulegoko Gipuzkoako Ordezkaritza: Europar Parlamenturako Hauteskundeetarako atal, mahai eta lekuen zerrenda argitaratzea (GAO, 66. zk., apirilaren 7 koa).\nEuropar Parlamenturako Hauteskundeetarako atal, mahai eta lekuen zerrenda argitaratzearen akats-zuzenketa (GAO, 91. zk., maiatzaren 16koa).


Pasaiak diruz lagunduko ditu Covid-19ari aurre egiteko merkataritzan eta ostalaritzan egiten diren inbertsioak - Berria - Pasaia\nPasaiak diruz lagunduko ditu Covid-19ari aurre egiteko merkataritzan eta ostalaritzan egiten diren inbertsioak\nEskaerak aurkezteko epea, irailaren 15a arte\nJarduerak prestatzeko denean, Udalak diruz lagunduko ditu Covid-19ari aurre egiteko inbertsioak. Helburua da Pasaian ekonomia-jarduera eta enplegua mantentzea.\nInbertsioak diruz laguntzeko kopurua 43.950 eurokoa izango da. Dirulaguntzak 2020ko irailaren 15a arte eska daitezke, eta gehieneko kopurua 5.000 eurokoa izango da.\nIzaskun Gomez, Alkatea: “Dirulaguntzen bidez merkatari eta ostalariei lagundu nahi zaie, Covid-19aren inpaktu negatiboari aurre egiteko beharrezko inbertsioak egin ditzaten”.\nDirulaguntzen onuradunak izango dira merkataritza eta ostalaritza sektoreko nor bere kontura lan egiten duten langileak nahiz langile autonomoak, edo 10 langiletik beherako enpresa txikiak, haien negozio zifra miloi bat eurokoa baino gehiagokoa ez bada, eta jarraian aipatzen diren baldintzak betetzen badituzte:\nEskaerak, ahal dela, Udalaren Izapide Elektronikoen atarian edo Herritarren Arreta Zerbitzuan (HAZ) egingo dira.\nDiruz lagunduko den gehienezko kopurua 5.000 eurokoa izango da, eta dirulaguntzak irailaren 15era bitartean eskatu ahal izango dira.


Iritzia: Zumarraga fenomenoa | Otamotz\nJakina da guztiongatik Gipuzkoak bizi izan duen gatazka zaborren inguruan, batez ere komunikabide handiek bultzatua. Azken aldian ez da ezer entzuten, nahiz eta sare sozialak jarraituko bagenitu hondakinak nahastuta, galbidean utzita, edukiontziak gainezka eta antzekoak ikusiko genituzkeen. Garai batean portada izango lirateke, baina ematen duenez orain ez dira interesgarriak.\nZalantzarik gabe, gaia ez da erraza eta ez dago konpondua. Badira errealitate batzuk ordea aztertzea merezi dutenak, baita ezagutzera ematea ere.\nGipuzkoako Zumarragan, non PSE-PSOEk duen gehiengo absolutua, oposizioko alderdi guztiekin (EH Bildu, EAJ eta Irabazi) akordio batera iritsi ziren herrian zuten birziklatze tasa baxua, %45ekoa, hobetzeko (2017ko urtarrilean 140.018 kilo, %46). Edukiontzi grisaren erabilera bi egunetara mugatu zuten. Martxorako gainditua zuten %74ko bereizte tasa (189.560 kilo). Honek erakusten du akordioa+bilketa eraginkorreko formulek arrakasta dutela.\nHau ikusirik, orduan, zergatik ez dute lehenetsi Gipuzkoa guztian ahalik eta birziklatze tasa altuenak lortzea? Birziklatze tasa altuak lortzea posible bada, zergatik tematu dira berriro gaindimentsionatua dagoen erraustegia eraikitzen? Zabor tona ikaragarriak behar ditu erraustegiak eta sen onaren aurka doa.\nZumarragan posible dena Gipuzkoan ere bada. Ez dugu ulertzen zergatik ez duten bide hau hartu Gipuzkoako udalerri guztietan. Adibide bezala Donostia dugu, %38 batean dagoena, justu herritar gehien bizi den udalerria. Berdina Irunen, Hondarribian, Lasarten, Andoainen…\nModu berean ez dugu ulertzen erraustegiaren alde apustu egin izana: Gipuzkoako udalerri guztiak ekonomikoki hipotekatuko ditu hurrengo 35 urteetan eta bere 15-20 kilometroren bueltan herritarrak arriskuan jarriko ditu.\nMetal pisutsuak, furanoak, dioxinak eta negutegi efektuko gasek ez dute ezberdinduko kolore politikoen artean, herritar guztioi berdin eragingo digute. Garaiz gaude oraindik akordio handi batera iristeko, zuzen jokatzeko. Borondate politikoa eskatzen dugu, eseri zaitezte eta guztion hobe beharra defendatuko duen akordioa lor ezazue.\nBitartean herritarrok kalean jarraituko dugu irtenbide honen alde lanean, alde batetik irailaren 9ko estropadetako giza katean eta beste alde batetik urriaren 27an eragile sozial eta sindikatuek deitutako manifestazio handian.\nAh! Zumarraga fenomenoa ondoan duten Urretxun ere errepikatzen da, oraingoan EAJren gidaritzapean. Egin ezazue bada berdina Gipuzkoa osoan!\nEAJedukiontzi grisaEH BildugatazkaIrabaziiritzi artikuluaPSE-EEZabor bilketa


Gizon bat ikerketapean babestutako espezieak edukitzeagatik : Oarsoaldeko Hitza\nIkertzen ari diren gizonari harrapatutako sugeetako bat. Argazkia: Segurtasun Saila\n23 urteko gizon bat ikertzen ari da Ertzaintza mehatxatutako espezietako hiru suge eta musker bat edukitzeagatik. Larunbatean 07:30ean Ertzaintzaren patruila batek deia jaso zuen esanez konfinamendua urratzen ari zen gizon bat zegoela kalean. Berehala bertaratu, eta plastikozko poltsa batean suge bat zuen gizon bat aurkitu zuten.\nGipuzkoako Foru Aldundiarekin harremanetan jarri ziren ertzainak, sugea babestutako espezieren batekoa zen galdetzeko; hala zela baieztatu zieten, zehazki, Natrix Mauras familiakoa, Segurtasun Sailaren arabera. Suge hori, basa espezieen babes berezirako katalogoan txertatuta dago. Sugea berehala jaso zuten egoki batera eramateko.\nMusker berde bat eta beste bi suge zituela jakinazuen Ertzaintzak hurrengo egunean, animalien zentro batean. Ertzaintza eta basozain bat bertaratu ziren eta beste hiru animalia horiek ere babestutako espeziak zirela baieztatu zuten. Basozainaren esku utzo zituen Ertzaintzak hirurak beren ingurune naturalean uzteko.\nHorrenbestez, faunaren kontrako delitua leporatuta ikertzen ari da Ertzaintza gizona.


The war against cliché • ZUZEU\nNi ez naiz latinoa, eta hori berresten duten froga zientifikoak baditut: Alemanian ikasten ari nintzela, behin mutil kolonbiar (goapo) batek zera erran zidan, “hemen latinook arrakasta handia dugu neskekin”, eta orduantxe ikusi nuen, zalantza txikienik gabe, ni ez nintzela leinu sexy horretakoa. Beharbada haserretu eta ihardetsi behar nion Europako arraza zaharreneko partaide nintzela (nire abizenak ongi aski erakusten duen bezala), eta kontuz ibiltzeko, ea hirugarren mundutik etorria zen zegokidan eme kopurua ebastera. Hori guzia erran behar nion, baina artean gazte, berde eta Ana Urkiza irakurri gabea nintzen, eta isilik gelditu nintzen.\nOrain, berriz, Urkizak Deian argitaratu zuen zutabeari esker, anitz gauza ikasi dut, eta badakit zergatik ez naizen trebea lohian ibiltzen (ezta, Alemaniakoa gogoan, lohikerietan ere), edo zer dela-eta ez dudan inoiz lasterketarik irabazi: ez naiz beltza. To, hainbertze urtez neure burua ispiluan ikusten, eta haren artikulua irakurri arte ez naiz ohartu.\nArrazista izatea leporatu diote Urkizari. Baliteke. Nik, halere, bertze bekatu bat –aise larriagoa, nire iduriko, idazle baten kasuan– azpimarratuko nuke: topikoa da, pentsamenduaren ordez, estereotipoak eskaintzen ditu. Izan ere, nik zentsura moral eta ideologikoa baztertu, eta topikoaren kontrako brigada ezarriko nuke, isuna jar diezaien esaldi berean txoria eta Laboa juntatzen dituen kazetariari, besoak gibeleko aldean elkartuta kantatzen duen bertsolariari, “gure herria” sintagma erabiltzen duen politikariari, idazleek bertsolariei inbidia dietela dioen orori. Eta, jakina, arraza-topikoak justifikatzeko medikuen autoritatea aipatzen duen idazleari.\nKlixearen kontrako gudan gupidagabe jokatu behar baitugu.\nEuskal Herria, euskara, umorea\n18 pentsamendu “The war against cliché”-ri buruz\nedulartzanguren 2013-01-31 10:28\nRT @zuzeu: The war against cliché: Ni ez naiz latinoa, eta hori berresten duten froga zientifikoak baditut: Alemanian ik… http://t.co/ …\nJosemarilasa 2013-01-31 10:37\nDonostiarra 2013-01-31 17:45\nBada nik oso ondo ulertu dut Urkizak esandakoa, eta kezka hori askok dugula esateko ez daukat inongo arazorik. Betikoa, politikoaki zuzena ez denez…\nmaier 2013-01-31 20:45\nEgia esan, Urkizaren zutabeari egin zaizkion kritikak exagerazio handia iruditu zaizkit. Niretzat, artikulo horretan dagoen akatsik handiena ez dago arrazakeriarekin lotua, baizik eta kanpotik etorritakoen kopurua %6 dela bakarrik esatea. Denok dakigu hemen kanpotik etorritakoak askoz, askoz gehiago direla,\nbelatz 2013-01-31 20:53\nEgia esan, Maier, Ana Urkizaren zutabeari darion kirats arrazista berbera dario zure iruzkinari.\nmaier 2013-01-31 21:09\nbelatz, alde batetik esango nizuke baietz. Urkizarenean ez dago niretzat kutsu arrazistarik, beraz nirean ere berdin-berdin. Dena dela, uste dut oso oker iritsi dela zuregana nire iruzkinarekin adierazi nahi nuena. Agian nire errua izan daiteke, ez da beti erraza adierazi nahi duguna ongi adieraztea. Nire iruzkinetik arrazakeriarekin lotura duen bakarra da Ana Urkizaren zutabearen kritikak exageratuak iruditu zaizkidala, baina hau diot, nire ustez bere hitzak okerreko zentzuan hartu dituztela batzuk. Horri kutsu arrazista ikusten diozu?\nbelatz 2013-02-01 00:23\nMaier, zure hitzak: “Urkizarenean ez dago niretzat kutsu arrazistarik, beraz nirean ere berdin-berdin”.\nEz dago oker ulerturik, Maier, zure esaldi horrekin dena utzi duzu hagitz ongi esplikatuta, argi eta garbi.\nmaier 2013-02-01 00:26\nOngi, a ze lasaitua hartu dudan, Belatz!\nmaier 2013-02-01 00:38\nSantiLeone, ulertzen dut diozuna, baina mezu hau ez dut ba ikusten kasu honetan aplikaturik. “Arraza-topikoak justifikatzeko medikuen autoritatea” diozunean, esaldi hontaz ari zara, noski: “Kirol medikuek dakite ondo azaltzen haien hanketako zuntzak eta baita hezurdura ere, europarrenekin konparatuta, nola diren ezberdinak. Lohi artean ibiltzeko aproposagoak, diotenez”. Bada, ulertzen dut bukaera hori gaizki interpretatu daitekela, baina ez al zaizu iruditzen arrazakeriaren aurkako hipersensibilizazio batek lagundutakoa dela irakurketa hori?\nBada beste zerbait, nik Ana Urkiza ez dut ezagutzen eta agian zuk edo Gorka Bereziartuak bai, eta guzti hau nik ez dakidan kontestu batean kokatzen duzue. Hala balitz, gehiago ulertuko nuke irakurri ditudan iritzien erabatekotasuna.\nAmonamantangorri 2013-02-01 03:11\n“Bi mehatxuren berri argia, beraz”.\nBatetik, inmigrazioa eta euskararen auzia. Interesgarria. Arrunt gai garrantzitsua. Adibide gisa, duela gutxi Zuzeun hizpidera ekarritako herri bat: Nafarroako Altsasu.\nBestetik, beltzak beren abantaila fisiko genetikoekin -joder, hori tranpa da- Euskal Herriko lasterketa guztiak eramaten dituztela, gure kantera kaukasikoa desanimatuz. Hau pena, aizu: Inoiz olinpiar jokoetara baldin bagoaz ezinen dugu domina bakar bat ere irabazi, ezta gure lasterkariei klenbuterola ipurtzuloraino sartuta ere.\nNondik eta nola sortu den hain ideia-asoziazio bitxia Urkiza andrearen buruan, horixe da nik oraindik entenditzen ez dudana.\nMenditarra 2013-02-01 08:41\nBa artikuluari gainera demagokikoa deritzot. Berari -eta Donostiarrari ere- kezkagarria iriditzen zaio beltz hanka-malgu eta zakil-handi alu horiek irabaztea (horra beste topikotzar bat), baina zer irabazi eta Lasarteko NAZIOARTEKO Krossa irabazi ere. Nik dakidala, lasterketa hori ez dago mugatua euskaldunetera, eta gauza bera beste horrenbeste lasterketa ospetsurekin: Behobia-Donostia, Aizkorriko igoera… Ez dakit zenbat kanpotarrek irabazi izan duten haietan, baina Emil Zápotek korrikalari txekiar mitikoak Lasarten 1958an irabazi zuela kontutan izanda -hura izan zen, oker ez banago, “giza-lokomotora”ren azkeneko garaipena-, ohitura horrek ez dirudi atzo bertokoa, preseski. Nahiz eta Zápotek beltz ez izan, errubioa baizik. Hala ere, urkiza eta enparauak beti ere kotsola litezke “force basque”ko erakustaldietan…\nMenditarra 2013-02-01 08:55\nP.D. Esteka honetan Lasarteko irabazleen zerrenda daukazue, 1956 eta 1976 artekoa:\nNorbaitek gerokoa aurkituko balu…\nPeru Dulantz 2013-02-01 09:01\nBeltzak betz direla esatea ez da arrazakeria, mesedez!! Ez ditzagun anglosaxoien itxurakeria eta politikoki zuzenkeria nazkagarriak inportatu. “Nelson Mandela lider afro-amerikarra” esatera ere iristen dira, Nelson Mandela beltza dela ez esateagatik, arrazakeria azken muturreraino eramanez (beltza izatea txarra da, beraz, nola esan beltz bati beltza dela?). Nire elkartasun osoa Urkizari, inondik ere merezi ez duen egurra jasotzen ari delako.\nmaier 2013-02-01 09:02\nAmonamantangorri, ados, argumentuek zertxobait lagundu didate kritikak zein ikuspuntutik eginak dauden ulertzeko. Halere, kritikak irakurrita, gehienak agresiboegiak iruditzen zaizkit, nik ez nuen ikuspuntu horretatik ikusten eta kritika argumentatubat baino gehiago lintxamendu bat iruditzen zitzaidan. Uste dut zaintzekoa dela hau ere. Menditarra, barka, ez da garrantzitsua, baina euskaldun batentzat graziosoa da zure irristadatxoa. Ez da “Zapotek”, baizik eta “Zatopek”. Bestela, txekiar baino euskaldunagoa irudiko luke abizenak.\nMenditarra 2013-02-01 10:08\nArrazoi duzu, Maier, baina ez da maltzurkeria izan, dislexia baizik… Eskerrik asko zuzenketagatik.\nbegiaundi 2013-02-01 10:50\nAzken urteotako immigrazioak euskara arriskuan jartzen duela esatea ez dut uste ganora handiko iritzia denik. “Berta-bertakoekin” (halakorik badago) eta XX. mendeko etorkin uholdearekin nahiko lan du euskarak, kanpotik etorritako beltz eta hegoamerikarrei errua botatzen hasteko (nahiz eta bere kuotatxoa ere izango duten noski).\nNire familiak bi familia hegoamerikarrekin du erlazioa eta dozenaka “bertako” familiarekin. Bertakoen gehiengoak euskararekiko interes minimo bat erakutsiko balute, bost axola hegoamerikarrek egiten dutena. Beltzak? ez horiekin ez dugu harremanik. Pentsa ze “kaltegarriak” diren nire inguruko euskararentzat.\nAtletismoarekin egin den konparazioa edo metafora ez dut ulertzen. Beltzak hobeak badira fisiologikoki (ez dakit hala den, ez zait inporta), ba galdu lasterketak eta izorrai. Asko entrenatuta ere galdu egingo baituzu…. Baina horrek ze letxe du zerikusirik euskararekin, euskarak bizi duen arazoaren oso alderdi marginal edo tangentziala izanik “beltzen” auzia?\nAmonamantangorri 2013-02-01 14:10\nOhar bat: beltzek zuriok baino giharre-masa handiagoa dutela, eta hortaz hanketan giharre eta grasa gehiago, ez da topiko kultural bat, ezta aurreiritzi arrazista bat ere. Afrikar jatorriko askok jaiotzetik duten ipurdi-puxka ez da egunero lau orduz entrenatzen ere lortzen.\nehunekohamabost 2013-02-01 17:39\nJendaurreko lan eguneko kale neurketa: neska gazte batek egin dit euskaraz, beste mutil gazte bati entzun diot euskaraz lankidearekin eta emakume marokoar batek esan dit “egunon” eta “eskerrik asko”. Ondorio zuzena: hobe estatutik kanpokoak %6 baino %15 balira.


Itxialdian hazitegi bat nola egin (eta uste baino errazagoa da) - Cristina Enea Fundazioa\nItxialdian hazitegi bat nola egin (eta uste baino errazagoa da)\nUrteko sasoi honetan baratzean egin beharreko lanei buruzko bideoaren harira, askok galdetu diguzue zer egin dezakegun baratzera joateko aukerarik ez badugu. Gaurkoan hazitegi bat nola egin azalduko dizuegu, Oihana Orkolaga lankideak bidali digun bideo baten bitartez. Horrela, lurra ereiteko garaia iristen zaizuenean dena prest izango duzue.\nLehenik eta behin, haziak ugaldu ahal izateko, haziak eduki beharko ditugu. Balirudike zaila dela etxean haziak aurkitzea, baina uste baino errazagoa da. "Jaten ditugun jaki asko haziak dira" diosku Oihanak. "Dilistak, garbantzuak edo babarrunak erabil ditzakegu, baina baita fruitu ezberdinen barruan daudenak ere, hala nola, sagarra, tomatea...".\nHazitegiarekin jarraitzeko beste bi gauza beharko ditugu; alde batetik, lurra. Bestetik, potoak edo ontziak. Lurra edo ontziak etxean ez badituzue, Oihanak irudimen pixkat erabiltzea aholkatzen dizue. Xehetasun guztiak, ondorengo bideoan.


San Miguel Garagardoa Fresca - gehien freskagarria garagardoa San Miguel\nSan Miguel Fresca / Elikadura-informazioa\nHorietatik, azukreak g/100 ml 0,2\nSAN MIGUEL-EN GARAGARDO FRESKOENA\nGaragardo urrekara argitsua, aparrezko geruza mehe batekin. Intentsitate ertaineko usaina du, fruta-lurrin arina eta lupulu eta maltazko geriza leunak. Arina eta freskagarria, mikaztasun fin batekin. Zerbitzatzerakoan, limoi zati bat gehitzeak garagardoaren mikaztasuna leuntzen du, eta ukitu zitriko batzuk ematen dizkio, ezin hobeto doazkionak ahoan sortzen duen freskotasuna areagotzeko.\nErresuma batuan arrakasta izan ondoren (Mahou San Miguel-ek nazioartean egindako lehen merkaturatze esklusiboa izan da), Espainiara iritsi da San Miguel Fresca. Garagardo leun eta freskagarria da, lupulu hautatuekin egindakoa. Zerbitzatzerakoan, limoi-xerratxo bat ezin hobeki konbinatzen da garagardoaren zaporearekin, eta freskotasun puntu bat ematen dio.\nSan Miguel Selecta XV eta San Miguel Fresca, Brussels Beer Challenge lehiaketan sarituta\nBrussels Beer Challenge 2015 lehiaketan saritu duten espainiar fabrikatzaile ez-artisau bakarra.


TEKO - TEKO +\nGARAI BERRI BATERAKO ESTIMULUAK\nPertsonan zentraturiko komunikazioa.\nEnpresa humanista gara eta egungo gizartearekin konpromisoa hartua daukagu, proiektu bakoitzari balio gehigarri bat ematen diogularik. TEKO+ gizartearen hobekuntzara bideraturiko gure produktuen faktoria da. Hau da gure aurkezpen txartela.\nNire barneko mendiak / Montañas de mi interior\n“Nire barneko mendiak” eta “Montañas de mi interior” gure faktorian sorturiko eta euskaraz eta gazteleraz eginiko liburua da, Jose Mari Azpiazu, gure fundatzaileak idatzia. Komunikazio berritzaile baten alde lan egiten dugu egunerokotasunean aurki ditzakegun eta egungo mehatxuak diren gogogabekeri, ilusio falta eta ezkortasunari gako motibatzaileen bitartez aurre egiteko. Pertsonan zentraturiko komunikazioa sortzen dugu gizarte biziago eta gizatiar bateruntz zuzentzeko.\nLunwerg-Planeta editorialaren eskutik, Sebastián Álvaro, “Al filo de lo imposible” telesailaren sortzaileak eta Jose Mari Azpiazu, TEKO enpresaren fundatzaileak, “La Vida en el Límite de la Vida” liburua argitaratu berri dute. Mundu mailan ezagunak diren alpinisten bizipen eta testigantzak liburu batean bildu dituzte. Mendian muturreko egoerei aurre egitea posible baldin bada, nola ez ba kalean. Alpinismoa bizi-eskola modura aurkezten zaigu gure beldurrei adore eta kemenarekin aurre egin, sentimendu eta pasioak bultzatu eta drama eta tragediak, garaipen eta porrotak erlatibizatzeko asmoz. Batez ere, bizi hau modu zirraragarri batean bizitzeko deia egiten digu, lortu nahiko genukeen hori beldurraren ondorioz saiatu gabe geratu izanak sortzen digun frustrazioari aurre egiteko.


Parte hartu igogailuak etxebizitzeetan izateko baldintzak arautzen dituen udal ordenantzan | zuIN\nBizitegi izaerako eraikinetan igogailuak jartzeko baldintzak arautzen dituen udal Ordenantza Aldatzeko ordenantzaren hasierako onarpena (Alegazioak aurkezteko epea 2020ko azaroaren 25era arte).\nJakinarazten da Udal honen Osoko Bilkurak, 2020ko irailaren 28an egindako saioan, erabaki zuela Bizitegi-izaerako eraikinetan igogailuak jartzeko baldintzak arautzen dituen udal-ordenantzaren 6.1 eta 12. artikuluen aldaketari hasierako onespena ematea.\nALHAOn argitaratu zenetik, jendaurrean jarri da, oro har, eta entzunaldia eman zaie hasieran onetsitako aldaketaren interesdunei. Alegazioak, erreklamazioak, iradokizunak eta ekarpenak aurkez daitezke, bai posta elektroniko honen bidez, bai udaletxeko sarrera-erregistroan.\nAldi hori 2020ko azaroaren 25ean amaitu ondoren, osoko bilkurak edozein alegazio, erreklamazio, iradokizun edo ekarpen ebatziko du, hala badagokio, testuari behin betiko onespena emateko eta, ondoren, ALHAOn osorik argitaratzeko.\nAtalak/Categorías Udala, Parte-hartzea, Zerbitzuak, Hirigintza\n← Udalak lanean jarraituko du ‘Laudio garbia’ lortzeko\nParte hartu Animaliak babesteko eta edukitzeko aurautzen duen ordenantzan →


Ahatetxo itsusia | Ibaizabal\nIzena eman edota Buletinerako harpidetza!\nIzena eman. Egin harpidetza nobedadeen buletinean eta jaso gure berri guztiak zure posta elektronikoan\nIzena emanda baduzu, identifika zaitez sartu ahal izateko.\nZure datuak ahaztu al dituzu?\nIrakurriz Bizi! proiektua\nBúsqueda por nombre o referencia Bilatzailea\n0 - 5 urte\nBilduma: IPUIN KLASIKOAK\nAgregar item al pedido Cantidad\nGaia: Betiko ipuinak haur txikienen eskura.\nXIMENA MAIER Madrilen jaio zen 1975ean. 1999tik (hau da, orain dela mendeak) darama ilustratzaile lanetan egunkarietan (El País, Diario 16, La Voz de Galicia) eta aldizkarietan (Telva, Marie Claire, Yo Dona, Cosmopolitan,Woman, Mia), baita publizitatean eta prentsa korporatiboan ere.\nHaurrentzako liburuak, bidaietarako gidak eta sukaldaritzako liburuak irudiztatzen ditu. Eta gelditu gabe marrazten du koadernoetan, paper zatietan, iPadean, hondarrean edo aurrean daukan edozein arbeletan.\nHonako gauza hauek guztiak maite ditu: irakurtzea, jatea, bazkaria prestatzea, eskuz margotutako horma irudi tipografikoak, poloen esplorazioko garai heroikoak, italiar opera eta piknikak. Senar bat dauka, bi haur, bi blog, Twiterreko perfil bat eta neurrigabeko zaletasuna Pinterest tresnagatik.\nEgileari buruzko informazio gehiago jakiteko >>>ikusi bere webgunea<<<.\n• Sei marrazkietan irakurmena lantzeko prestatutako ipuinak.\n• Letra larriak, irakurmenaren ikaskuntza errazteko.\n• Kolore biziak dituzten marrazkiak.\n• Ipuin bakoitzaren bukaeran bertsio luzeagoa eskaintzen da helduek haurrekin irakurtzeko.\nSustatzen diren balioak:\nElkartasuna, norberarengan konfiantza izatea. Gurasoekin eta irakasleekin irakurtzen ikastea. Ipuin klasikoetara hurbiltzeko aukera. Irakurtzeko gogoa piztea. Adiskidetasunaren garrantzia.\nEzaguera arloak: Hizkuntza.\nHizkuntza: Euskara Batua.\nEgilea: H. C. Andersen-en ipuin tradizionalean oinarritua.\nMarrazkilaria: Ximena Maier.\nItzulpena: Ane Garmendia.\nFormatua: 210 x 210 mm.\nZenbakia bilduman: 2.\nAdina: 5 urtetik aurrera.


Frantzisko Deuna Ikastetxe Publikoa (Iruñea) - Wikipedia, entziklopedia askea.\nFrantzisko Deuna Ikastetxe Publikoa (Iruñea)\nIkastetxearen aurrealdea eta San Frantzisko Asiskoaren monumentua, San Frantzisko plazan.\nFrantzisko Deuna Ikastetxe Publikoa Nafarroako Iruñea hiriburuan dagoen ikastetxe publiko bat da. Iruñeko Udal Eskolen eraikinean dago.\nAlde Zaharrean dago, Kale Berriaren 28. zenbakian, eta fatxada nagusia San Frantzisko plazan du.\n1905eko maiatzaren 9an inauguratu zen, Julian Arteaga arkitektoak diseinatutako eraikinean (Nafarroako Parlamentua dagoen eraikinaren egilea ere), ordurarte frantziskotarren komentua zegoen orubean.\nHezkuntza mota: haurtzaindegia eta lehen mailako hezkuntza.\nHizkuntza ereduak: D (euskaraz eta gaztelania ikasgai gisa), A (gaztelaniaz eta euskara ikasgai gisa) eta G (gaztelania).\nZerbitzuak: jantokia eta talde psikopedagogikoa (orientatzailea, logopeda eta irakasle laguntzailea).\n800 metro karatuko kirol instalakuntzak, bertan hezkuntza fisikoa eta eskolako kirolen jarduerak burutzen dira. Gimnasia erritmikako Udal Kirol Eskola. Helduentzako mantenimendurako gimnasiaren Udal Egitaraua. Eskolako ordutegitik kanpo derrigorrezko tasaren ordainketa burututa erabilgarriak.\nEstalitako instalazioak: Gimnasioa.\nEstalirik gabeko instalakuntzak: eskubaloi jokalekua, aretoko-futbol zelaia eta bi minisaskibaloi jokalekuz osatutako kiroldegi pista.\nKirolak: eskubaloia, futbitoa, saskibaloia eta minisaskibaloia.\nElkarteak: Frantzisko Deuna Ikastetxeko Gurasoen Elkartea eta Haur eta Lehen Mailako Hezkuntzako Frantzisko Deuna Ikastetxeko Ikasle Ohien Elkartea.\nFrantzisko Deuna Ikastetxe Publikoaren webgunea (Gaztelaniaz)\nGizateriaren ondare: 669-223


Stanley Kubrick esentziala - Nafarroako Filmoteka\nBergman, Ford, Welles eta Chaplin izan dira protagonistak orain arte; gaurkoan New Yorkeko Stanley Kubricki (1928-1999) eskainiko diogu saioa bere filmografiaren oinarrizko 10 lan aukeratuz. Ez da hala ere aukeraketa lan hau batere erraza izan eta zalantza ugari eduki ditugu azkeneko erabakia lortu arte. Kubricken lan zinematografikoak bakarrik metraje luzeko 13 lan dauzka eta beraz, 3 filmaketa ziklo honen kanpo utzi behar izan ditugu. Azkenean kanpoan utzi direnak Filmotekan ikusi zirenak (Senderos de Gloria eta Espartaco) eta bere lehendabiziko largometrajea izan dira, azken hau Kubricken ustez okerrena (Fear and Desire).\nKubrik New Yorkeko Bronx auzoan jaioa zen, erdi-goi mailako familia judu batean. Jacob Leonard Kubrick eta Gertrude Pervelerrek osatutako familiaren lehendabiziko semea zen. Oso gaztetik argazkilaritzak erakartu zuen. Bere beste bi zaletasunak musika- batez ere jazz musika; bateria ere jo zuen Taft Swing Banden- eta xakea ziren. Hiru zaletasun hauek eragin handia eduki zuten bere lanean, batez ere zuzendari lanean. Alde batetik, argazkilaritzak Look aldizkarian lan egiteko aukera eman zion, momentuko izarrei erreportai ezberdinak egiteko aukera eskaini ziona eta profesionalki ezaguna izateko aukera eskaini ziona ere. Bere melomaniak bere filmen soinu-bandari buruz edozeinekin kriterioarekin hitz egiteko aukera eskaini zion. Kubrickek elkarrizketak eskaintzen zituen garaian, Max Ophüls eta S. M. Einsestein bere bi zinema erreferentziak izan zirela zioen, lehendabizikoa bere lan eta kamaragatik eta bigarrena montajean zeukan teknikagatik.\nKubrick zinemaren historian egon diren zuzendaririk garrantzitsuenetariko bat da. Zinema kontenporaneoan eduki duen eragina izugarria izan da eta aldi berean deskribatzeko zaila ere. Kubrickek bere filmen kontrol osoa lortzen saiatu eta lortu zuen, bere filmek beste edozein edo edozeren eragina edukitzean gorroto zuen eta bere ustez koherentzia artistikoa zena jarraitu nahi zuen. Ez zuen zinema ikasketa formalik eduki eta zinta baten produkzio etapa guztietan parte hartu zuen, horrela teknika eta lanbidea ikasiz. Beste aldetik prozedura tekniko (efektu bereziak, filmaketa sistema, kamara berriak, fokoak, argiak, lenteak) eta narratibo berriak ere sortu zituen, industria osoa aurrera egiten lagundu zuena. Bere pelikulek autorearen interes intelektua erakusten dute eta baita inguruaren kontrako gizakiak dauzkan gatazka, bai fisiko, sozial, psikologiko edo metafisikoak.\nAzaroaren 30a, asteazkena, 20:00 O.\nAbenduaren 2a, ostirala, 20:00 O.\nAbenduaren 9a, ostirala, 19:30 O.\nAbenduaren 16a, ostirala, 19:30 O.\nAbenduaren 23a, ostirala, 20:00 O.\nAbenduaren 30a, ostirala, 19:30 O.


Asteon zientzia begi-bistan #231 - Zientzia Kaiera\nAsteko albistea izan da zientziaren munduan! Insight zunda onik iritsi da Marteren azalera. Martera iritsi den NASAren zortzigarren misioa da eta helburu batzuk ditu: planetaren barne-egitura eta fluxu termikoa aztertzea, eta uhin sismikoak neurtzea eta haien jatorria argitzea. Lortzen dituzten datuak baliagarriak izango dira planetaren sorrera eta bilakaera ulertzeko. 2020ra arte iraungo du baina baliteke gehiago irautea.\nBerriaren bidez ikusi izan ditugu asteon Lurrera Insight zundak bidalitako Marteko lehen irudiak. Ez galdu!\nPertsona batek iktusa (gaixotasun zerebrobaskularra) izango duen aurreikusteko biomarkatzaileak identifikatu dituzte. Hain zuzen, iktusa izateko probabilitate handiagoa adierazten duen gene-taldea identifikatu dute. Gene horiek izateak arterietan pilatzen joaten diren kolesterol-plakak ezegonkorragoak eta hauskorragoak izatea eragiten dute. Euskadin, urtero, 6.000 kasu berri izaten dira eta 600 heriotza inguru eragiten ditu.\nMinbiziaren esparruan ere aplika daitezke eboluzioaren eta Darwinen hautespen naturalaren arauak. Tumore berdin bateko atal ezberdinak sekuentziazio masiboz analizatuz, atal hauetan aldi ebolutibo ezberdinetan aurkitzen diren zelulak daudela deskribatu zen. Honek frogatu zuen bien arteko harremana. Eredu adarkatua, adibide bat izan daiteke. Bertan tumore-zelulen arteko lehia gertatzen da, eta zelula talde bakoitzaren uneko eraginkortasun biologikoaren arabera klon batzuk desagertu eta beste batzuk agertu eta tumorearen eboluzioan aurrera egiten dute.\nAnses Frantziako Osasun Segurtasunaren Agentziak beltzarantzeko kabinak debekatzeko eskatu du minbizia sortzeko arriskua areagotzen dutelakoan. Pauso hori jada beste herrialde batzuek egin dute, hala nola Brasilek 2009an debekatu zuen eta Australiak 2015ean. CIRC minbizia ikertzeko nazioarteko zentroak 2009an ofizialki sailkatu zuen UV izpi artifizialak kantzerigeno gisa. Ordutik, hainbat ikerketa egin dira, eta ondorio berberetara iritsi dira. Ansesek 2014an egindakoak, adibidez, nabarmentzen du 35 urte baino lehen kabina mota horiek behin bederen erabili dituztenei %59z handitzen zaiela arriskua azaleko melanoma bat garatzeko.\nDonostia ospitaleko oftalmologiako zerbitzuburu Javier Mendikuteren ustez, begiak ez dira nahikoa zaintzen. Denok joan beharko genuke okulistarengana baina batez ere bi arrisku talde azpimarratu ditu adina kontuan harturik: 6 urtetik beherako haurrena eta 50 urtetik gorako helduena. Testuan zehar, begiak zaintzeko aholkuak aurkeztu eta begietako gaitzak azaldu dizkigute honetan.\nBiokimika eta emakumeak zientzian\nAste honetako protagonista Gertrude Belle Elion biokimikaria izan da, 1988an Medikuntzako Nobel saria jaso zuen emakumea. DNAk bakterioen, parasitoen eta tumore-zelulen hazkunde prozesuan protagonismo handia zeukala bazekien beraz organismo horien DNAren erreplikazioa blokeatu nahi zuen, hazkundea geldiarazteko. Horretarako, azido nukleikoen base pirimidiniko eta purikoen antza duten molekulak fabrikatzea izan zuen helburu, baina egitura-akats batekin, hazkundea geldi zedin horrela. Nitrogenodun oinarria zuten sendagai analogoak diseinatu zituen zelula patogenoen hazkundea inhibitzeko.\nHegoaldeko Europako itsasoetan pilatzen diren mikrozuntzen lehen inbentarioa egin dute zientzialariek. Zuntz horien jatorria argi dute: etxeko garbigailu eta ehungintzari lotutako prozesu industrialetatik datoz. Are gehiago, garbiketa ziklo bakar batean garbigailu batek 1.900 eta 700.000 zuntz artean aska ditzake! 50 mililitro sedimentu bakoitzeko 10-70 mikrozuntz aurkitu dituzte eta jakinarazi dutenez, Kantauri itsasoan dago halako material gehiena.\nEHUko ikertzaile talde batek 30 erreka artifizial sortu ditu Leioako campuseko (Bizkaia) Biofisika eraikin zaharreko sotoan. Honekin, klima-aldaketak Euskal Herriko ur-lasterretan izan dezakeen eragina aztertzeko. Jesus Pozo irakasleak dioenez, “laborategi honen funtsa da esperimentuak errepikatu ahalko direla, eta hori oso zaila da naturan, ezin delako benetako ibai edo erreka bateko emaitza estrapolatu beste batera”.\nGehien ikertzen diren geneak garrantzitsuak dira, jakina, baina horiek neurriz kanpoko atentzioa jasotzen dutela iritzi dio Koldo Garciak. Ikerkuntza biomedikoak gehiegizko arreta ematen die jada nahiko ondo ezagutzen diren geneei. Horrek eragin bat du: diru-laguntzak gene horietara bideratzen dira. Testuan azaltzen duen moduan, egun, ia gene guztiak ikertzeko gaitasun teknikoak dituzte ikertzaileek. Beraz, zergatik ez dute egiten?\nJiankui He zientzialari txinatarrak genetikoki editatutako bi haur aurkeztu ditu komunikabideetan. Bideo baten bidez azaldu duen moduan, zazpi bikoteren enbrioiak eraldatu zituen, CRISPR teknikaren bidez, hiesarekiko erresistente egiteko. Eta, enbrioi haietatik, bikoteetako baten biki batzuk iritsi dira jaiotzera. Esperimentua egiazkoa dela baieztatu baino lehen ere, zientzia-komunitateak arbuiatu egin du. Koldo Garcia Biodonostia Osasun Ikerketa Institutuko ikertzaileak bere iritzia eman du: “Benetan edizio genomikoa burutu badu, eta bere unibertsitatea edota etika batzordeak ez baditu jakinaren gainean jarri, edizio genomikoaren marra gorri etikoak gainditzeaz gain, praxi txarra da. Honi ezin diogu zientzia deitu”.\nGure gizartean egunero milioika testu sortzen dira eta horietariko asko konplexuak izaten dira, testuak atzerriko hizkuntza batean idatzita daudelako, hizkuntza ulertzeko arazoak dituztelako edota besterik gabe konplexuegiak direlako. Aurkezten diguten tesi-lan honetan euskarazko testu idatzien konplexutasuna aztertu dute eta testuen sinplifikazio automatikoa proposatu dute arazo horiei aurre egiteko.\nBerriki aurkeztu dute euskarazko itzultzaile automatikorik onena: MODELA. Azken belaunaldiko teknologia adimenduna du oinarri, eta tresna azkarra eta erabilerraza da. Elhuyarren eta Zientziako, Teknologiako eta Berrikuntzako Euskal Sareko beste zenbait agenteren arteko elkarlanari esker garatu da. Sistema honek lagunduko du erakundeetan euskararen idatzizko erabilera handitzen eta euskara normalizatzen.\nSustatuk ere eman du honen berri: Modela euskarazko itzultzaile automatiko berria aurkeztu dute.\nHistorian zehar zer esan dute loari buruz? Pentsaera naturalista primitiboaren arabera, loa egoera pasiboa zen. Aristotelesek ‘De somno et vigilia’ lanean baieztatu zuen loaren arrazoia bihotzaren hoztea zela. XVIII. eta XIX. mendeetan bi pentsaera-eskola zeuden: Batak zioen loa anemia bat zela eta besteak odol-gehiegia zela. XX. mendean ere fisiologia-heziketa zuten pertsonek baieztatu zuten loaldian entzefaloak jarduteari uzten diola. XX. mendean, René Legendre-k, Henri Piéron-ek eta beste batzuek uste zuten loaldian lehengoratu egiten zirela egunean zehar galdutako energia edo entzefaloaren eta gorputzaren nahitaezko osagaiak. Loaren ikerketa benetako diziplina bihurtu zen 1953an.\nArgitalpen-data: 2018/12/02 · Atala: Dibulgazioa, Zientzia begi-bistan\nAsteon zientzia begi-bistan #202\nBiologia The Cornell Lab of Ornithology New Yorken dagoen Cornell Universityren ikerketa gunea da. 1915. urtean sortua, ordutik hona hegaztien […]\nAntigorputzak immunoglobulina izeneko proteinak dira, odolean eta linfa-sisteman daudenak; beren funtzioa, immunitate-sistemaren parte diren aldetik, antigenoekin elkar eragitea da, antigenoak […]


Lanaren lanak C1 | Hegoaldeko Txokoa\nLanaren lanak C1\nPosted on urria 16, 2019\tby hegoaldeuskaltegia\nSalburuan ireki behar omen du Lanbidek bulego berria. Benetan beharrezkotzat jotzen al duzu? Kezkatzen al zaitu langabeziak? Zer ikusten duzu zure ingurumarian? Krisi garai latza gaindituta, oparotasunerantz al goaz?\n5 erantzun Lanaren lanak C1 -ri\n9:19 am urria 19, 2019\nUrriaren 15ean ireki zuten Salburuan Lanbideko bulego berria eta Zabalganan ere irekiko omen dute. Ez dut uste bulego hauek ireki omen dutela beharrezkoa delako, baizik eta poblazioarengandik hurbilago egoteko. Azken urteotan, Gasteiz handitu egin da eta jende gehiago dago. Honekin esan nahi dute langabezia handitu egin dela? Antza denez ez. Euskal Herrian egindako ikerketen arabera, krisi ekonomikoa agertu zenetik egun arte langabezi kopurua gutxitu egin da.\nBestalde, langabezia kezkatzen nau. Lehenik, nahiz eta diru aurreztuta eduki, behar-beharrezko gauzak gero eta garestiagoak daudenez, dirua oso azkar bukatzen da eta dirurik gabe geratu ezean arazo bat izango litzateke. Zenbat kasu ikusi ditugu bai telebistan bai egunkarietan jendeak bere etxetik kaleratzen? Bigarrenik, lan baldintzak gero eta txarragoak dira, eta lan egin nahi baduzu edozein baldintza onartzen duzu. Amaitzeko, 45 urte baino gehiago dituztenek, arazoak dituzte lana aurkitzeko, Euskal Herrian langabezian zuedenak 2009an %22.7 ziren eta 2019an %37.9, hamarkada batean helduen kopurua hamabost puntu handitu da.\nNire ingurumarian zoritzarrez langabezian geratu ziren 45 urte baino gehiago zuten hiru pertsona ezagutzen ditut. Bat BH lan egiten zuen eta kaleratu ondoren ez du berrio aurkitu lanik. Bestea, TDN lan egiten zuen eta baja batetik bueltatutakoan egun berean kaleratu zuten. Honek bota zuen kurrikuluma FCCen eta deitu diote kontratu motzak egiteko, 58 urte ditu. Azkena, margotzailea zen 2007an bota zuten eta lanbidek lagundu dio lana aurkitzen.\nAmaitzeko, ez dut uste krisi garai hau gaindituta oparatusanerantz goazela. Gainera, hemendik denbora gutxira, beste krisi bat egongo dela omen dute, eta askoz gogorragoa izango dela diote.\n11:00 am urria 19, 2019\nZoritzarrez , langabezia gure hitzaldietan beti dago ,kaleetan eta ingurumarietan.Hitz bat da ahoan maíz daukagula denboraldiaren arabera .\nZiur aski denok lanik gabe denboraldiak daukagu, egoera hori oso gogorra da guretzat eta gure senideentzat. Langabezian gaudenean, egunez egun arrazoia izan ahal da gatazkan sartzeko geure buruarekin. Lehen komentatuari dagokionez, gai honi buruzkoa artikuluan irakurri duen esaldiarekin ados nagoela esan behar dut.Esaldia horrelako zerbait esan du: “Langabezian zaudenean ,gogorrena da egunez eguna zure bizitza sentsua ematea”. Zehazki ez dakit zergatik , baina komentatu dizuedala esaldia irakurri nuenean giltza iruditu zitzaidan lanik gabe gaudenean egoera jasatzeko.\nEz dakit duela zenbat denbora, salburuan , ireki dute bulego berria lanbideak. Niri zuzenean ideia ona iruditzen zait ,gero beste gauza bat da ideia edo bulegoa eraginkorra izan dadila . Baietz espero dut , eta gehiago esango dut , proiektu berrietan (berriengan)konfiantza daukat langabezia gutxitzera laguntzeko. Esan dudanez, pentsatu nahi dut, bulego berriak irekitzearen erabakia hartu dutela ,Gazteiz azkenaldian asko hazitu delako eta dudarik gabe hobea zerbitzua eman nahi dutelako.\nBlogan egiten den galderari dagokionez, (ea)Kezkatzen al nauen langabeziak, noski baietz. Lehen esan dudanez, langabezian egon nintzen eta zehazki , oraintxe bertan egoera horretan egoten ari naiz. Nahiz eta lana edukiko dudala jakin, eta ez dut harro nahi, egunero pentsatzen ari zara;noiz deituko didaten hasteko?Zenbat denbora egongo naizen kontratuarekin?…ez bakarrik hauek, galdera asko egiten ditugu egunero lan egiten hasi arte. Nire kasuan, lana enfokatuta daukana, hala izanik oso garrantsitzua, behintzat nire ikuspuntutik. Arazoa da lana bilatzea erabakitzen duzunean eta ez dakizu zein hebideetan jarraitu . Hau da, ez dakizu zer bilatu ,ez non .Hor gauzak konplikatzen dira eta arazoa handiago egiten da.\nEgia esanda, nire ingurumarian jende dago lanik gabe dagoela, nire ahizpa eta biok esate baterako. Baiezko izan Nahi dut eta aldi berean pentsatu nahi dut pizkanaka-pizkanaka gauzak aldatzen joaten direla. Egia da krisia daukagula eta ere ez dagoela gaindituta , baina, positibotasunarekin pentsatzen saiatzen gara. Osterantzean, putzu batean sakonago sartuko gara eta hortik izango badela zailago ateratzea. ..\n10:33 pm urria 20, 2019\nLangabeziari dagokionez estatistikek nahiko argi erakusten dute nolakoa den gaur egungo egoera. Nahiz eta ikusten duguna gustatu ez, datuek diote lanik eza kezkatzeko modukoa dela. Batez ere adin tarteko berezi batean, hau da, 45 urte baino gehiago dauzkaten artean. Langabeziaren zergatiaren erruduna zein izan den azaltzekotan ia denori erantzuna bera datorkigu burura. Hauxe: krisia. Argi eta garbi dago, krisiak hankaz gora jarri duela lan mundua.\nNire aburuz, krisialdian asko izan dira jarrera negargarria izan dutenek . Guztien artean bi aukeratuko nituzke: bogernua eta sindikatuak. Niri sindikatuen portaera izan da gehien desatsegin nauena. Sindikatuen papera, horiek hartu zituzten erabakiak, zalantzan jarriko nuke; kontuan hartuta gobernuak hartu zituen erabakiei ez zizkioten aurre egin. A zer nolako ordezkariak dauzkagun! Baina hori beste kupeleko sagardoa da.\nBenetan harritzeko modukoa al da langabeziaren gorakada? Bereziki 45 urte baino gehiagori dagokionez? Ba ez. Horietako bat naiz ni eta nozitu dut krisiaren eragina. Nire ustez gobernuak, sindikatuen baimenarekin, enpresariei erreztu die euren langileak kaleratzea. Normala denez, jabeek nahiago izan dute zaharrenok lanetik botatzea, batez ere aintzinatasun-plusa eta soldata handia jasotzen dutenok erditik kentzeko daukagun eskarmentua kontuan hartzeke. Egia esaterako produktibitatea dago enpresariek hartzen dituzten erabakien atzean, beraz, krisiak, gobernuak, … eman dien aukera aprobetxatu dute.\nHori guztia gutxi balitz, edonork enpresen jokabidea salatzen balu ziur aski honelako erantzuna jasoko lukeela: enpresaren egoera ekonomikoa ez da ona… enpresak izandako mozkinak beherantz doaz…, ez dakit zer eta badakit zer,… Azken finean diru kontuek garrantzi itzela daukate.\nHoriek horrela, behin egoera ikusita, nire adineko langabeek hausnarketatxo bat egin behar dugu. Oztopo eta zailtsun guztiei aurre egin behar diegu ahalik eta azkarren prest egoteko lan berri bat lortzeko. Hortaz, behar diren teknologiak, adimena,… eguneratu beharko genuke. Badaude zentro batzuk mota guztietako ikastaroak ematen dituztenak. Zorionez langabeak ez gaude bakar-bakarrik. Alabaina, ez da batere erraza bizitza berri hau bideratzea.\nHorretarako guztietarako daukagu Lanbide, gu laguntzeko. Nahiz eta mota guztietako iritziak entzun, nik behintzat, ondo deritzot Lanbidek ematen duen zerbitzuari eta nola kudeatzen duen langabeen egoerari. Beraz, sortu den gatazka Lanbideko bulego berri batzuei dagokienez ez daukala sentsurik esango nuke. Guztiz beharrezkoak dira momentu zail honetan langabezian gaudenontzat paperak egiteko, informazioa emateko,.. Denbora pasatu ahala ikusiko da denborak berak arrazoia ematen didala lanbideko bulegoak defendatzeagatik.\n11:07 am urria 21, 2019\nGuztiok dakigun bezala krisia dago gure hitzaldietan gero eta gehiago. Estatistikek erakusten duten bezala, langabeziak gora jo zuen, baina egia da merkatua suspertzen ari dela pixkanaka.\nHerritarren kezka normala da, eta askoz gehiago 45 urte baino gehiago dituzten langabeena. Langabe hauek arazo gehiago daukate lana topatzeko eta honekin batera adinagatiko diskriminazioa sortzen ari da.\nBestalde, lan baldintzak gero eta txarragoak dira eta oraintxe dagoen egoerarekin ze edo zer onartzen dugu. Nire kasuan, denborazko kontratu bat daukat, eta gainera lanalde-erdia. Gaurko egoera dagoen moduan, poz-pozik nago.\nNire inguruan, bi lagun dauzkat langabezian. Egia esanda, denbora honetan eskerdun daude Lanbidearekin. Kurtsoak egiten aritu dira, eta gainera lana topatu diete.\nOrain dela gutxi Salburuan Lanbideko bulego berria ireki dute. Guztiz ados nago, nire ikuspuntuan ondo funtzionatzen direlako. Bulego berriak sortzen langabezia gutxitzera langunduko digutela konfiantza daukat.\nBukatzeko, langabezia kezkatzen nauela esan nahi dut. Esan dudan bezala, nire kontratua denborazkoa da eta kontratua bukatu eta gero lana edukiko dudan pentsatzea kezkatzen nau. Nire inguruko eskarmentua ona izan denez, Lanbideko konfiantza izango dut.\n8:45 pm urria 21, 2019\nLanbide zentru berri bat ireki dute Salburuan. Eraiki berria, kristalera handiak dituen eraikuntza berri horietariko bat. Bitartean, ekonomikoki nola berrezkuratu gaitezkeen gabilela, zentru berria egiten dute eta enplegu zerbitzuez arduratzen den jaurlaritzako eraikuntza. A ze nolako paradoxa!\nBadirudi lan eremuan sortzen diren mugimenduak gainaldekoak direla, egoera asko aldatu gabe, Proposatzen dituzten irtenbideak ekonomiaren azala besterik mugitzen ez dutela dirudit. Eraikuntza berri bat egitea, eginda dagoena berritzea eta zakonean antzera jarraitzea da joera. Orain dela asko daramagu joera honekin. Baina, zein da irtenbidea? Nola mugitu dezakegu gure lan egoera? Gure gizarte motarekin hain lotuta eta harremanetan jokatzen duena… Hainbeste kausa eta ondorio daude gure ekonomia eta lan egoerarekin erlazionatutak, zaila egiten zaidala egoera honen aurrean azalpen eta erantzun bat ematea. Zein da oinarrizko arazoa?\nNahiz eta lan egoera hobetzeko jaurlaritzak egiten duen esfortzua gizarteko azalean egin, espero dut behintzat, zentru berri honetako enplegu zerbitzuak aurreratuak eta eraginkorrak izatea. Adibidez, berrogeita bost urte baino gehiago dituzten langabeentzako proiektuak egin beharko lituzkete hauen egoera hobetzeko, langabezia adin arlo honetako pertsonentzat mugimendurik gabe mantendu da eta, krisialdiaz geroztik.\nHala ere, orokorreko gure ekonomi eta lan egoerari aldaketa zakona eragiteko agian gizartea asko aldatu beharko luke. Edota, agian gure gizartearen bizitzaren zati bat bizitzen ari gara, prozezu handi baten zati bat besterik ez. Agian gogorra da horrela esatea, baina azken finean, garai guztiek badaukate gainditu beharreko zerbait.


Primadera | Primadera – iparraldekohitza\nEmilio, zure kurriera ukanberria dut eta interes handiarekin leitu dut gainera. Gogorra da bai Donapaleuko solasaldietan norbaiti entzun diozuna: “Ba, biltzar publikoetan euskaraz aritzen naizen bakoitzean, baimena eskatzen ari naizela iruditzen zaut”. Errealitate gordina ustegabetan kausitzen baginu bezala. Lohasmatik idetzartzea balitz bezala. Eta bertze amikuztarrak gehitu duena ere ikaragarria zaut: ikustea eskuarazko hitzaldi denboretan batzuk kortesia ere ja ez dutela zaintzen argiki erakutsiz eneatzen direla.\nGogorarazi daut Eneko Bidegainek duela urtea, “aski da” erranez, piztu zuen alarma:\n“Lapurdiko hiri txiki batean gertatua da hau ere: besten hasiera ekitaldian, auzapezak mintzaldia frantses hutsez ematen du, nahiz eta auzapez hori bera publikoki euskararen alde agertzen den beti. Euskaldunak gutxietsiak, ahantziak, mespretxatuak, irainduak eta zaurituak sentitzen dira horrelakoetan. Aski da. Alarma pizteko tenorea da. (…) Euskarak ez ditu behar atxikimendu sinbolikoak”.\nEta artikuluari Maia batek, ahoan ilerik gabe, egin komentario hura ere gogoan atxikitzekoa da : “Euskara hutseko eremuen dretxoa eta beharrezkotasuna da gaur ukatua eta hori biziki grabea iduritzen zait. Euskara dakitenak orain itzulpengintzarat kondenatuak dira frantsesek dena ulertu ahal izateko eta euskaldunek erabiltzen ez duten hizkuntza bat agerian ikus dezaten”.\nHori guzia kexagarria da. Pentsatzekoa da halere eskualdunak, erbiak bezala, erne egonen direla. Begi bat bakarrik zerratuz lo eginez…\nEmazteen Nazioarteko Egunean izkiriatzen dautzut aldi huntan Emilio. Eta gomendatzen dauzkitzut Mediaparten agertu diren Rabia Franoux Moukhlesse artistaren hitzak (8 mars 2017: Journée de femmes de mon C..). Primadera piztu baten ukaiteko esperantzagarriak diren hitzak dira. Aire freskoa bezala.\nRabiak dio izigarri maite dituela (antierranaldia da) bortz urtero jiten zauzkigun bi-sex-estiloko urteak (presidentzialak gehi martxoaren 8a). Eta burutik baino gehiago baduela martxoaren 8etan entzuten diren litaniez, gero gainerako egun eta hilabeteetan ixiltzen delarik emazteek jasaiten duten ezberdinezko egoera.\nEta aipatzen ditu Fillon, Penelope… D.T. (“Pour lui, la seule femme acceptable est labellisée Mattel et doit obligatoirement avoir été Miss de quelque chose, être habillée en rose et fermer sa G.“, E.I. eta, last but not least, Europar Parlamentua nun “diputatu polones batek Asanblada Nazionalean esplikatu duen zergatik den normala emazte batek gizon batek baino gutiago irabaz dezan”… Eta hau botatzen du ondarrean: “mundua matxismo asumituarekin dabila kurri”. Eta dio “gure aspirazioneak nobleagoak direla, nahi dugula gure humanitatea molde berdinean onartua izan dadin, gure libertateak errespetatuak izan daitezen, gure integritatea segurtatua”.\nNi bezala ohartua zitezke, Emilio, gure Iparralde huntan badela lan egiteko, bereziki prentsako argazkiak ikusten direlarik. Ikusi ote dituzu azken asteetan Euskal Elkargo berriaren inguruan agertu direnak? Nun dira emazteak??? (nun ote dira emazte-hautetsiak?). Ene ahizpak? Eta politika etsenplu bat baizik ez da, ez dira gizartean, arteetan, literaturan, etsenpluak falta…\nEz adiorik Emilio!


Ibon Iparragirre preso Ondarrutarraren egoeraren aurrean: – Kontu Lepo\n2017-10-21 / Kontu Lepo / 0 Iritzi\nHil ala biziko egoeran aurkitzen da Ibon Iparragirre Euskal preso politiko Ondarrutarra, IHES-a gaixotasuna pairatzen du duela urte batzuetatik eta azken egunetan bere defentsa kopuruak nabarmen behera egin dute, medikuak bi hilabeteko bizi iraupena ematera ere ausartzen ez direlarik. Hamahiru dira gaixorik dauden Euskal Preso politikoak, dispertsaturik eta nolanahiko gaitzak pairatzen dituztenak. Honez gain, aipatzekoa da ere Kepa del Hoyo preso Galdakoztarraren heriotza uztailaren amaieran Badajozeko gartzelan, espetxeetan hildako preso politikoen zenbakiak gora egin duelarik, beste kide bat gehituta amaigabea dirudien zerrenda beltzari.\nEgoeraren larritasuna begi bistakoa da, baita 78ko erregimeneko (EAJ barne, noski) alderdi politiko zein bestelako eragileen inoperantzia politikoa ere (operazioa aurkako norabidean ari da ematen, militante politiko gehiago kartzeletara eramanez). Estatu Espainiarraren batasuna gainbeheran den honetan konplexu berezirik adierazi gabe kartzelak betetzeko apustua ari da egiten (Oreretako atxilotuak, Altsasukoak, ANC zein Omniun Cultural eragile zibikoetako arduradunen espetxeratzea…). Estatu aparatu bakoitzak eta agintean diren alderdi politiko zehatzek taktika ezberdinak erabiltzen dituzte euren aginte marko konstituzionala arriskuan jartzen duten mugimendu politikoen aurka operatzeko, errepresio forma ezberdinak erabiliaz horretarako. Estatu Espainiarra diktadura formal baten (Frankismoaren) ondorengo zuzena dugu honetan ere, errepresio politikoa burutzeko forma zuzenak aplikatu/aplikatzen jarraitzen duena 40 urteren ostean, hala nola torturak, dispertsioa, inkomunikazioa… Hala ere, ia eszepziorik gabe Europako herrialde gehienetako aginte organo gorenek (Europar Batasuna, eta herrialde guztietako gobernuak zein estatu aparatuak) zuzeneko zein zeharkako konplizitatea ageri dute estatu Espainiarrarekin, formalki eta pantailen aurrean Madrilgo gobernuaren gehiegikeriak salatzen badituzte ere kamaren atzean euren konplizitatea adierazten diote tinte faxistak dituen erregimen demokratikoari. Arazoaren errora jo beharrean gaude, kartzela bere izatearen beharrezko tresna den estatu aparatua kritikatzea ezinbestekoa dugu, errepresioari gainjartzeko modurik egokiena elkartasunean oinarrituko den eta horizontaltasunean isla izanen duten bizi formak martxan jarrita, bultzada emanez sozialismo gisara definitu izan dugun ideal kolektiboari. Errepresioa existituko da, baldin eta bere izatearen arrazoiak ez baditugu txikitzen, hots, pribilegio zein aginte ahalmena gutxi batzuen eskuetan mantentzen duen soziabilitate eredua.\nBahitu guztien alde egin dezakegun ekarpenik onena eurak kartzeletara eraman zituzten pentsamendu formak praktikatzen saiatzean aurkitzen dugu, eszenatoki berriak irekiz, pertsonen arteko indiferentzia ez dutenak oinarri izango. Honekin batera, Ibon eta gainontzeko presoen berehalako askatasuna exijitzea dagokigu, kartzelak hustutzearen alde indarra jarriaz eta bidean aurki ditzakegun aukerei probetxua ateraz, dispertsioarekin ahalik eta azkarren amaituaz.\nIbon Iparragirreren alde mobilizatzera deitzen dugu, bere askatasuna gure askatasuna baita, hurrengo egun zein asteetan burutuko diren mobilizazioetan parte hartzera gonbidatuaz Azpeitiko gazteria.\nIparra Galdu Baik, Ibon Etxea!


Berriatua dorretxea (Mutriku) - Wikipedia, entziklopedia askea.\nBerriatua dorretxea (Mutriku)\nBerriatua edota Sulengua dorretxearen irudia. Irudi gehiago\n43° 18′ 26″ N, 2° 23′ 04″ W / 43.30716°N,2.38446°W / 43.30716; -2.38446Koordenatuak: 43° 18′ 26″ N, 2° 23′ 04″ W / 43.30716°N,2.38446°W / 43.30716; -2.38446\nBerriatua dorretxea edota Sulengua dorretxea Gipuzkoako Mutriku udalerrian dagoen dorretxea da. Mutrikuko kaiaren goialdean kokatua dago, garai batean bertatik udalerriko portuaren zaintza lanak burutzen ziren.\n1543an Mutriku suntsitu zuen suteari erreferentzia eginez Sulengua edota Sulaingoa izenez ere ezagutzen den eraikin hau garretatik libratu zen dorre bakarretakoa dugu, hortik bere izena, Sulengua mutrikuarrez, Sulehengoa, sutearen aurreko eraikina alegia.\nGipuzkoan gaur egun arte osorik gorde diren dorretxeen artean handiena da.\nHarriz eta kareharriz egina dagoen eraikuntza lauki zuzena da. Beheko solairuaz gain beste lau solairu ditu. Gainera, laugarren solairuaren gainean, beste bi solairuko gorputz bat dauka, baina beheko solairuen erdia okupatzen du horietako bakoitzak. Fatxada nagusian hiru sarrera aurki daitezke, eta leiho bat. Estilo gotikoko arkuen azpian kokatuak daude atariak. Erdiko sarreran armarri bat ikus daiteke idatzi batekin. Behe solairuan lau hutsarte eta leiho batez osatzen da. Eskuinekoa dintelduna da, erdikoa puntu erdiko arkuduna, eta ezker albokoa, handiagoa, estilo gotikoko arku zorrotzekoa, bere giltzarrian anagrama erdi ezabatua duen armarria ageri duena. Lehenengo mailan, hiru leiho pare bikoitz daude, puntu erdiko arkukoak, horietako bi mainelik gabeak. Mailak bereiziz modiloi lerro bat ageri da. Bigarren mailan, lau leiho pare bikoitz, puntu erdiko arkukoak, bolez apainduriko harrizko mentsulekin. Hirugarren mailan lau hutsarte daude, leiho kareldunak eta puntu erdiko leiho bikoitzak txandaka, mainelik gabeak guztiak. Beste modiloi lerro bat hemen ere, mailak bereizteko, eta modiloien gainean, lau hutsarte, puntu erdikoak eta txikiak, gaur itsutuak. Bolez apainduriko moldura batek zeharkatzen du fatxada guztia, eta laugarren mailako hutsarteen mentsula osatzen du. Hutsarte horiek lau leiho ziren, jatorriz, leiho bikoitzak, puntu erdiko arkukoak eta maineldunak, baina gaur bakarra gelditzen da. Fatxada nagusiaren ezkerraldeko erdia, eta ezker alboa, modiloi hirukoitzen sail batek burutua da, eta modiloi sail horren gainean zurezko hegala dago. Garita moduko eraikin bat ere ageri da, dorrearen jatorrizko mailaren aldean apur bat moztua. Albo honetako ezaugarri nagusiak arku konopialekiko bi sarrerak dira, eta bi hutsarte konopial. Azkeneko mailan hutsarte lauki zuzen bat dago, hegazpe edo hegal irten moduko bat duena, bolez apaindua. Kanpoko eskailera batetik igotzen zen maila guztietara, azkenekora izan ezik, azken horretara harresi alboan goialdean zegoen pasabide batetik baitzegoen sarbidea.\nUdako hilabeteetan bisita daiteke Berriatua dorrea, Mutrikuko alde zaharra erakusten duen ibilbide turistiko baten barruan. Besteak beste, ibilbideak Tranpa kalea igarotzen du, bertan kokatua dagoen Berriatua dorrea erakutsiz.\nEtxebizitza pribatu da egun.\n↑ El Diario Vasco. Gipuzkoako eraikinak. . Noiz kontsultatua: 2017-09-23.\nMultimedia: Berriatua Dorrea


» Aurreraka: biztanleria aktiboa - Avifes\nGaixotasun mentala duten eta 25 urtetik gorakoak diren pertsonei zuzendutako programa da. Pertsona horiek ez dute behar intentsitate altuko egiturarik (hala nola eguneko egoitza bat), baina euren egoera berean dauden beste pertsona batzuekin harremantzeko beharrizana daukate, baita erreferente profesional eta sozialak izatekoa ere. Horrez gain, euren gaitasunak eta ezagupenak hobetu nahi dituzte, parte-hartze soziala ematen den ingurune batean; horrela, une horretan bizi duten bazterketa soziala saihesten dute edota hori gertatzeko arriskuari aurre hartzen diote.\nJaitsi ezazu gure triptikoa\nParte-hartzaileek aurkezten dituzten laguntza-beharrizanei eta egoera desberdinei erantzuteko hainbat talde eta espazio eskaintzen dira. Talde eta espazio horiek honako alderdi hauek sustatzen dituzte pertsonarengan: gizartean esku-hartze aktiboa izatea, norberaren autodeterminazioa gauzatzea eta gaixotasunari buruz ezaguera gehiago hartzea.\n“NIK ERE” PRESTAKUNTZA: prestakuntzarako espazioa da, eta bere helburu nagusia da ezagupenak eta gaitasunak eskuratzea interesekoak diren zenbait gairen gainean: osasuna, kontsumo arduratsua, asertibitatea, pentsioak…\nGURE TOPAKETA TALDEA: astero egiten den laguntza-taldea da. Bertako helburu behinena da parte-hartzaileen beraien autokudeaketa; horrenbestez, parte-hartzaileak beraiek dira saioak zuzentzen dituztenak, eta batzuetan baita saioetako edukiak hautatzen dituztenak ere, erreferentziazko profesionalaren laguntzarekin. Gaixotasun mentala duen pertsonari bere gaitasunak hobetzen eta bere buruaz duen ezagutza sakontzen laguntzen zaio. Horrez gain, honako beste hauek ere erdietsi nahi dira: harreman pertsonalak bultzatzea, gure ingurunea ezagutzea, autonomia pertsonala sustatzea eta erkidegoan aktiboki parte-hartzea.\nLEHEN PERTSONAN “SPIK”: Bozeramailetzarako eta iritziak adierazteko espazioa da. Espazio horretan, parte-hartzaileek lehen pertsonan hitz egiten dute, bakoitzak bere burua ordezkatzen du, nor bere bozeramailea da, norberaren bizitzaren protagonistak dira, eurei dagozkien gaiei buruz eztabaidatzen dute, etab.\nEspazio hori hertsiki loturik dago gaixotasun mentala duten pertsonen eskubideekin. Era aktiboan sustatzen du haien parte-hartzea mugimendu asoziatiboan. Gainera, bere helburu nagusia estigmaren aurka borrokatzea da, eta borroka hori hainbat ekintzaren bidez gauzatuko da.\nGaixotasun mental larria diagnostikatuta izatea.\n25 eta 55 urte bitarteko adina izatea.\nTratamendu psikiatrikopean egotea.\nTalde edo espazio bakoitzaren baldintza espezifikoak betetzea.\nJarri gurekin harremanetan eta eskatu elkarrizketa bat gizarte-langilearekin: telefono bidez (94 445 62 56) edota mezu elektroniko bat bidalita (info@avifes.org).\nBilakaera kronikoko gaixotasun mental larria duten pertsonei dago zuzenduta. 25 urtetik gorakoak izan behar dute, eta nahitaezkoak diren baldintzak bete behar dituzte. Aipatutakoez gain, erreferentziazko espazio baten bila egon behar dute, honako hauek egitea ahalbidetuko diena: batetik, asebetetze pertsonala eta bizi-kalitatea hobetzea, eta, bestetik, euren laguntza-sarea zabaltzea, autokudeatuta dauden jardueretan parte hartzearen bitartez.